Noraini Jane

Yang Berbahagia Dato' Seri Noraini Jane binti Tan Sri Kamarul Ariffin ialah anak kepada Tan Sri Kamarul Ariffin Mohamed Yassin dan merupakan isteri kepada Raja Kecil Sulung Perak Yang Teramat Mulia Almarhum Raja Ashman Shah yang merupakan anakanda kepada Sultan Perak ke-34, Almarhum Paduka Seri Sultan Azlan Muhibbuddin Shah Al-Maghfurlah. Almarhum Raja Ashman Shah telah dilantik sebagai Yang Teramat Mulia Raja Kecil Sulung Perak pada 16 Mac 2010 sehingga kemangkatannya pada 30 Mac 2012. Beliau juga memiliki raut wajah pan-asian kerana ibunya berketurunan British.

Pendidikan
Beliau mendapat pendidikan di Sekolah Kebangsaan Bukit Damansara dan Garden International School, Bukit Kiara.

Perkahwinan
Dato' Seri Noraini Jane telah berkahwin dengan Raja Ashman Shah pada 26 September 1991. Suaminya mangkat pada 30 Mac 2012 di rumah mereka di Jalan Setia Kasih 5, Bukit Damansara, Kuala Lumpur akibat serangan asma.

Kerjaya
Noraini Jane pernah berlakon filem Jasmin 1984 dan 1986 dan mendapat pengiktirafan Anugerah Pelakon Wanita Terbaik 1984 . Beliau berlakon bersama Rosnani Jamil dalam filem arahan bapanya Tan Sri Kamarul Arrifin.

Keluarga
Beliau memiliki tiga orang cahaya mata bersama suami, Yang Teramat Mulia Almarhum Dato’ Seri Raja Ashman Shah:

 Yang Teramat Mulia Raja Ahmad Nazim Azlan Shah (kini bergelar Raja Kechil Sulung Perak)
 Yang Mulia Raja Eminah Aliyah
 Yang Mulia Raja Bainunisa Safia

Rujukan

Pelakon filem Malaysia
Orang Malaysia berketurunan Melayu
Muslim Malaysia
Orang hidup
Kelahiran 1959
Pelakon wanita Malaysia
Pelakon wanita Malaysia abad ke-20
Orang Malaysia berketurunan Inggeris